Ելոյթ ունեցաւ Էդւարդ Յարութիւնեանը՝ անդրադառնալով Վարանդի թարգմանած ժողովածուին, որը կրում է «Ակներ ակներեւ» խորհրդանշական խորագիրը: Ժողովածուն ներառում է վերջին 100-ամեայ ժամանակաշրջանի Իրանի 89 բանաստեղծի ստեղծագործութիւններից մէկական թարգմանութիւն՝ սկսած արդի բանաստեղծութեան նահապետ՝ Նիմա Իւշիջից (ծն. 1897 թ.) եւ վերջացրած քիչ ծանօթ դէմքերով: Թարգմանութեան շարանի սկզում տեղադրւած է Իրանին նւիրւած ներբողական մի բանաստեղծութիւն՝ Վարանդից: Բանախօսի խօսքով՝ թէեւ մէկ բանաստեղծութեամբ հնարաւոր չէ կարծիք կազմել որեւէ բանաստեղծի մասին, սակայն գիրքն իր ամբողջութեամբ ընդհանուր գաղափար է տալիս ընթերցողին՝ Իրանի վերջին 100-ամեայ բանաստեղծութեան վերաբերեալ: